laion/Wikipedia-Exotic huggingface dataset:
אבנילסון

פרנסיסקו אבנילסון דה לימה ברבוסה (בפורטוגזית: Francisco Evanilson de Lima Barbosa; נולד ב-6 באוקטובר 1999), הידוע בכינויו אבנילסון, הוא כדורגלן ברזילאי המשחק בעמדת החלוץ בבורנמות'. אבנילסון נולד בפורטלזה, והחל את הקריירה שלו בקבוצת הנוער של פלומיננסה ב-2013. הוא ערך את הופעת הבכורה שלו בקבוצה הבוגרת ב-17 בינואר 2018, בהפסד 3–1 לבואבישטה. ב-23 בינואר 2018 הושאל לשישה חודשים לשומורין מהליגה הסלובקית השנייה. הוא ערך את הופעת הבכורה שלו ב-14 באפריל, בניצחון 0–1 על פרטיזן ברדיוב. שבועיים ימים לאחר מכן הבקיע את שערו הראשון, בניצחון 0–2 על Spišská Nová Ves. עם החזרה לפלומיננסה החל לשחק בקבוצה של המועדון עד גיל 20. בספטמבר 2019, לאחר שהיה מלך השערים של הקבוצה עם 11 שערים, הועלה אבנילסון לסגל הקבוצה הבוגרת בה הוא ערך את הופעת הבכורה שלו ב-7 בנובמבר, בניצחון 0–2 על סאו פאולו. ב-8 בדצמבר כבש שער בכורה, בהפסד 2–1 לקורינתיאנס. ב-7 בספטמבר 2020 חתם אבנילסון על חוזה לחמש שנים בפורטו מהליגה הפורטוגלית. הוא ערך את הופעת הבכורה שלו במועדון ב-24 באוקטובר, כשבנוסף גם הבקיע את שער הניצחון ב-0–1 על ז'יל ויסנטה. בהמשך שיחק במשך תקופה במדי פורטו ב'. לאחר שהבקיע שישה שערים בחמישה משחקים עבור קבוצת המילואים של פורטו, חזר לסגל הקבוצה הבוגרת. ב-16 בינואר 2022 הוא הבקיע שלושער ראשון בליגה, בניצחון 4–1 על B SAD. באותו החודש גם זכה בפרס שחקן החודש בליגה הפורטוגלית. בסך הכל בעונתו השנייה בקבוצה כבש 14 שערים ב-30 הופעות ליגה וזכה עם הקבוצה באליפות פורטוגל. ב-16 באוגוסט 2024 חתם אבנילסון בבורנמות' תמורת סכום שיא עבור המועדון, לאחר מכירת דומיניק סולאנקה לטוטנהאם. נכלל בסגל נבחרת ברזיל לטורניר קופה אמריקה 2024, על-אף שלא ערך הופעות במדי הנבחרת עד למועד הזימון. ב-8 ביוני ערך את הופעתו הבכורה בניצחון 3-2 על מקסיקו במשחק ידידות. פורטו ליגת העל הפורטוגלית: 2021/22 הגביע הפורטוגלי: 2021/22, 2022/23, 2023/24 גביע הליגה הפורטוגלית: 2022/23 הסופר קאפ הפורטוגלי: 2022 אישיים חלוץ החודש בליגה הפורטוגלית: ינואר 2022 שער החודש בליגה הפורטוגלית: ינואר 2022 מלך השערים בגביע הפורטוגלי: 2021/22 (7 שערים), 2023/24 (8 שערים) אבנילסון, ברשת החברתית אינסטגרם אבנילסון, באתר Transfermarkt אבנילסון, באתר Soccerway אבנילסון, באתר BDFutbol אבנילסון, באתר WorldFootball.net אבנילסון, באתר National Football Teams אבנילסון, באתר FootballDatabase.eu מיכאל יוכין‏, הצייר: האם אבנילסון הוא החלוץ הברזילאי הגדול הבא של פורטו?, באתר וואלה, 21 באפריל 2022 Fluminense Football Club, Evanilson assina com clube de Portugal, Fluminense Football Club (ב־Brazilian Portuguese) "Evanilson joins Cherries in record-breaking deal" (באנגלית). AFC Bournemouth. 16 באוגוסט 2024. נבדק ב-16 באוגוסט 2024. {{cite news}}: (עזרה) "Evanilson: Bournemouth agree club record deal for Porto striker" (באנגלית). BBC Sport. 16 באוגוסט 2024. נבדק ב-16 באוגוסט 2024. {{cite news}}: (עזרה) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
מרד

המונח "התקוממות" מפנה לכאן. לערך העוסק בסרט על מרד גטו ורשה, ראו התקוממות (סרט). מרד או מרי (התקוממות) הוא סירוב להכרה בסמכות. מונח כללי זה מקיף אוסף של התנהגויות, החל מאי ציות אזרחי ועד לניסיונות מאורגנים ואלימים להרוס סמכות מבוססת. שימוש נפוץ במונח הוא כדי לתאר התנגדות חמושה כנגד ממשלה מבוססת, או שלטון כובש. אבל הוא יכול לתאר גם תנועת התנגדות לא אלימה. אלו המשתתפים במרידות מכונים "מורדים". הסיבות הנפוצות ביותר לביצוע מרד הן תגובה לתנאי מחיה קשים או כחלק מהפיכה צבאית. מרד נחשב לעבירה חמורה על ידי השלטונות שכלפיהם הוא מופנה, וגורר עונש כבד מצדם, במיוחד בעת מלחמה. שימוש אחר במונח הוא כדי לתאר קשירת קשר (תכנון) לבצע סירוב לפקודה חוקית, ביחידה צבאית או בכלי שיט אזרחי. בעידן מגלי הארצות, מראשית המאה ה-15 עד לראשית המאה ה-17, נערכו מרידות רבות במטרה להדיח קפטנים (מפקדים) של ספינות – למשל במסעותיהם של פרדיננד מגלן והנרי הדסון. המרידות הידועות ביותר, שאף הוסרטו לקולנוע, הן המרד על הבאונטי, שפרץ על ספינה בריטית בשנת 1789 במטרה להדיח את הקפטן ויליאם בליי, והמרד על אוניית הקרב פוטיומקין שפרץ על ספינה רוסית בשנת 1905 כחלק ממהפכת 1905. כיום מרד בכלי שיט מוגדר כאשר לפחות שלושה אנשי צוות משתמשים בנשק חם על מנת ליטול את הפיקוד על כלי השיט. בתגובה על מעשה מרד, יש בסמכות רב החובל להשתמש בנשק חם רק לצורך דיכוי המרד, וזאת רק אם היה שימוש בפועל בנשק חם מצד המורדים (או איום ממשי על שימוש בנשק כזה). סוגי מרד מהפכה מרד, באתר אנציקלופדיה בריטניקה (באנגלית) ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
אוגוסטו לגיה

אוגוסטו לגיה (בספרדית: Augusto Bernardino Leguía y Salcedo; ‏ 19 בפברואר 1863–7 בפברואר 1932, לימה) היה נשיא פרו פעמיים - בשנים 1908–1912 ו-1919–1930. אוגוסטו לגיה נולד באזור למבאקה למשפחה בעלת אמצעים וידועה בפרו. הוא למד בולפראיסו בצ'ילה. בשנים 1879–1881 הצטרף לצבא והשתתף במלחמת האוקיינוס השקט. לאחר סיום המלחמה, עבר לארצות הברית ועבד בחברת ביטוח. בשנת 1900 חזר לגיה לפרו והחל בקריירה פוליטית. בשנת 1903 מונה לשר האוצר וכיהן בתפקיד עד מותו של הנשיא בשנת 1904. בממשל החדש כיהן כראש ממשלה עד לשנת 1907 כאשר עזב את התפקיד במטרה להשתתף בבחירות. בשנת 1908 זכה בבחירות כאשר עמד בראש קואליציה שבה היו שותפות מספר מפלגות. הממשל החדש פעל לשיפור המצב הכלכלי של המדינה ולפיתוח התעשייה. למרות זאת מנע את פיתוח תעשיית הרכב ויישום של פרויקט ייצור מקומי של מכונית מדגם "Grieve". ב-29 במאי 1909 קבוצה מהאופוזיציה פלשה לארמון הנשיא עם דרישה להתפטרותו של לגיה. לאחר סירוב, הוא הוצא לכיכר מרכזית בלימה ונדרש ממנו להתפטר תוך איום ברצח. המשטרה פתחה בירי שבמהלכו נהרגו כ-100 אזרחים אך הנשיא שוחרר. במהלך הכהונה הצליח לגיה להסדיר בעיות בגבול עם ברזיל ובוליביה. בשנת 1912, לאחר סיום כהונתו, נסע לבריטניה ולארצות הברית ולמד בנקאות וכלכלה. בבחירות לנשיאות פרו שנערכו בשנת 1919 התמודד לגיה שוב וניצח. הוא חשש שנציגי "המפלגה האזרחית" שלה היה רוב בפרלמנט לא יאשרו את תוצאות הבחירות ובתמיכת הצבא ארגן הפיכה. הפרלמנט פוזר ולאחר הבחירות החדשות לפרלמנט, אושר מינוי לגיה לנשיא. בשנת 1920 קידם לגיה חוקה חדשה לפרו. למרות מתן זכויות שונות בחוקה החדשה, לגיה בעצמו הפר אותה מספר פעמים בנוגע להתייחסותו ליריבים פוליטיים. רבים מהם נאלצו לעזוב את המדינה. השלטון החדש התנהל כדיקטטורה. בין היוזמות החיוביות של לגיה באותה עת, היה פיתוח מערכת הבריאות ופיתוח ערי פרו לרבות לימה. בהקשר למדיניות חוץ הוא חתם על הסכמי גבולות עם קולומביה וצ'ילה. חלק מהסעיפים של הסכם עם צ'ילה יושמו רק בשנת 1999. בעקבות המיתון הגדול שהחל בשנת 1929הופסקו ההשקעות הזרות במדינה. ב-22 באוגוסט 1930 בארקיפה נעצר לגיה והואשם בשחיתות שלטונית. הנשיא המודח היה במעצר עד לפברואר 1932 עד לפטירתו בבית חולים צבאי. מדיה וקבצים בנושא אוגוסטו לגיה בוויקישיתוף אוגוסטו לגיה, באתר אנציקלופדיה בריטניקה (באנגלית) ערך זה הוא קצרמר בנושא פוליטיקאים ובנושא פרו. אתם מוזמנים לתרום לוויקיפדיה ולהרחיב אותו.
אליפות העולם באתלטיקה 2022

אליפות העולם ה-18 באתלטיקה נערכה בהייוורד פילד (אנ'), יוג'ין, אורגון, ארצות הברית בין התאריכים 15–24 ביולי 2022. ארצות הברית זכתה באליפות עם 33 מדליות, מהן 13 זהב, 9 כסף ו-11 ארד. קימברלי גרסיה (פרו פרו) זכתה בשתי מדליות זהב אישיות, בהליכה ל-20 ק"מ ול-35 ק"מ. סידני מק'לוכלין (ארצות הברית ארצות הברית) זכתה בשתי מדליות זהב, בריצת 400 מטר משוכות ובריצת שליחות 4x400 מטר אבי שטיינר (ארצות הברית ארצות הברית) זכתה בשתי מדליות זהב, בריצת שליחות 4x100 מטר ובריצת שליחות 4x400 מטר שלי-אן פרייזר-פרייס (ג'מייקה ג'מייקה) זכתה ב-3 מדליות, 1 זהב ו-2 כסף. מדליית זהב בריצת 100 מטר ומדליות כסף בריצת 200 מטר ובריצת שליחות 4x100 מטר שריקה ג'קסון (ג'מייקה ג'מייקה) זכתה ב-3 מדליות, 1 זהב ו-2 כסף. מדליית זהב בריצת 200 מטר ומדליות כסף בריצת 100 מטר ובריצת שליחות 4x100 מטר גודאף צגאי (אתיופיה אתיופיה) זכתה בשתי מדליות, 1 זהב ו-1 כסף. מדליית זהב בריצת 5000 מטר ומדליית כסף בריצת 1500 מטר מייקל נורמן (ארצות הברית ארצות הברית) זכה בשתי מדליות זהב, בריצת 400 מטר ובריצת שליחים 4x400 מטר יקוב אינגבריגטסן (נורווגיה נורווגיה) זכה בשתי מדליות, 1 זהב ו-1 כסף. מדליית זהב בריצת 5000 מטר ומדליית כסף בריצת 1500 מטר נואה ליילס (ארצות הברית ארצות הברית) זכה בשתי מדליות, 1 זהב ו-1 כסף. מדליית זהב בריצת 200 מטר ומדליית כסף בריצת שליחים 4x100 מטר 22 ביולי סידני מק'לוכלין (ארצות הברית ארצות הברית) קבעה בריצת 400 מטר משוכות שיא עולם חדש של 50.68 שניות. 24 ביולי טובי אמוסן (ניגריה ניגריה) קבעה בגמר בריצת 100 מטר משוכות שיא עולם חדש של 12.06 שניות.השיא נפסל בשל מהירות רוח מעל המותר. השיא שנקבע בחצי הגמר- 12.12-נותר על כנו. ארמנד דופלנטיס (שוודיה שוודיה) קבע בקפיצה במוט שיא עולם חדש של 6.21 מטר. שלי-אן פרייזר-פרייס (ג'מייקה ג'מייקה) קבעה בריצת 100 מטר תוצאה של 10.67 שניות שריקה ג'קסון (ג'מייקה ג'מייקה) קבעה בריצת 200 מטר תוצאה של 21.45 שניות גוטיטום גבריסלאסי (אתיופיה אתיופיה) קבעה בריצת מרתון תוצאה של 2:18:11 שעות נורה ג'רוטו (קזחסטן קזחסטן) קבעה בריצת 3000 מטר מכשולים תוצאה של 8:53.02 דקות קימברלי גרסיה (פרו פרו) קבעה בהליכה ל-35 ק"מ תוצאה של 2:39:16 שעות טמיראט טולה (אתיופיה אתיופיה) קבע בריצת מרתון תוצאה של 2:05:36 שעות ראיין קראוזר (ארצות הברית ארצות הברית) קבע בהדיפת כדור ברזל תוצאה של 22.94 מטר כריסטיאן צ'ה (סלובניה סלובניה) קבע בזריקת דיסקוס תוצאה של 71.13 מטר (*) רצו בשלב המוקדמות וזכו במדליה. (*) רצו בשלב המוקדמות וזכו במדליה. (*) רצו בשלב המוקדמות וזכו במדליה. נבחרת ישראל כללה 10 אתלטים, 6 נשים ו-4 גברים. מדיה וקבצים בנושא אליפות העולם באתלטיקה 2022 בוויקישיתוף אתר האינטרנט הרשמי של אליפות העולם באתלטיקה 2022 (באנגלית) התוצאה טובה משיא העולם אך בעזרת רוח גבית של 2.5 מטר/שנייה שהיא מעל המותר ולכן התוצאה אינה מוכרת כשיא עולם
Te Felicito

Te Felicito (בעברית: אני מברכת אותך) הוא שיר שהוקלט על ידי הזמרת-יוצרת הקולומביאנית שאקירה, ביחד עם הזמר הפוארטו ריקני ראו אלחנדרו. השיר יצא לאור ב-21 באפריל 2022, על ידי חברות התקליטים אייס אנטרטיינמנט, סוני מיוזיק לטין ו-RCA רקורדס, כסינגל שלא מתוך אלבום. "Te Felicito" הוא שיתוף הפעולה הראשון שלה עם אלחנדרו. בנוסף, הוא שירה הראשון בשפה הספרדית מאז "Me Gusta" שיצא בתחילת 2020 ביחד עם אנואל AA. השיר נכתב בידי שאקירה, אמילי וורן ואיאן קירקפטריק. ברשת החברתית טוויטר החלה השמועה שהזמרת שאקירה תשתף פעולה עם הזמר הפוארטו ריקני ראו אלחנדרו, כשזו כתבה ציוץ שאישש את הטענה. בהמשך לציוץ של שאקירה, המשיך אלחנדרו לכתוב ציוץ המשלים את אותו הציוץ שזו פרסמה קודם לכן. שבוע לאחר מכן, הופעת רובוט מסתורי על הסרטונים של שאקירה הגביר את השמועה על שיר חדש אפשרי. לבסוף, השמועה הזו אושרה כאשר שאקירה פרסמה באינסטגרם שלה את העטיפה של הסינגל, תוך שהכריזה שהוא עתיד לצאת ב-21 באפריל 2022. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. הווידאו קליפ הרשמי של השיר פורסם ב-21 באפריל 2022, ביום יציאתו של "Te Felicito" כסינגל. בתחילת הקליפ, מקבל ראו אלחנדרו מתנה בה חבוי כרטיס ברכה. בהמשך לכך, ניתן לראות את שאקירה ואלחנדרו בחדר חשוך, כשהיא מחליפה לו חלקים כאילו היה רובוט. לאורכו של הקליפ, רוקדים עם השניים רובוטים שונים. נכון לאפריל 2022, מונה הצפיות של הקליפ עומד על למעלה ממיליון צפיות. מידע על הסינגל "Te Felicito" באתר מיוזיק בריינז מילות השיר "Te Felicito" באתר Genius סרטון השיר "Te Felicito" באתר יוטיוב Te Felicito, 2022-04-21, נבדק ב-2022-04-22 Shakira, Anuel AA - Me Gusta (Official Video), נבדק ב-2022-04-22 Shakira es tendencia en redes sociales por borrar un tuit: ¿A quién se lo dedicó?, noticialdia.com Shakira elimina misterioso tweet y desata teorías en las redes, La Verdad Noticias (בספרדית) Robot en videos de Shakira: ¿Cuál es la causa de la misteriosa aparición?, FMDOS, ‏2022-04-14 (בספרדית) Escucha cómo suena 'Te felicito', la colaboración de Shakira y Rauw Alejandro | Europa FM, www.europafm.com, ‏2022-04-15 (בספרדית) Shakira anuncia su regreso a la música junto a Rauw Alejandro en "Te Felicito", Sound Park (בספרדית) Shakira, Rauw Alejandro - Te Felicito (Official Video), נבדק ב-2022-04-22
אליפות העולם בשחייה 2022

אליפות העולם התשע עשרה בשחייה נערכה בבודפשט שבהונגריה בין 18 ביוני ל-3 ביולי 2022. האליפות כללה את חמשת המקצועות האולימפיים הכרוכים בשחייה: שחייה תחרותית, קפיצה למים, שחייה אומנותית, כדורמים ושחייה במים פתוחים. ארצות הברית זכתה באליפות עם 18 מדליות זהב (17 מהן בשחייה), 14 מדליות כסף, 17 מדליות ארד ובסך הכל 49 מדליות (45 מהן בשחייה). הרפובליקה העממית של סין סיימה שנייה עם 18 מדליות זהב (זכתה בכל 13 מדליות הזהב האפשריות בקפיצה למים), 2 מדליות כסף, 8 מדליות ארד ו-28 מדליות בסך הכל. בעקבות הפלישה הרוסית לאוקראינה קבעה פינ"א במרץ 2022 שכל הספורטאים של רוסיה ובלארוס לא יוכלו להשתתף באליפות זו. קייטי לדקי (ארצות הברית ארצות הברית) זכתה ב-4 מדליות זהב, מהן 3 אישיות סאמר מקינטוש (קנדה קנדה) זכתה ב-4 מדליות, 2 זהב אישיות, 1 כסף אישית ו-1 ארד שרה שסטרם (קנדה קנדה) זכתה ב-3 מדליות אישיות, 2 זהב ו-1 כסף מולי אוקלהן (אוסטרליה אוסטרליה) זכתה ב-6 מדליות, 3 זהב מהן 1 אישית ו-3 כסף מהן 1 אישית טורי הסק (ארצות הברית ארצות הברית) זכתה ב-6 מדליות, 3 זהב מהן 1 אישית ו-3 ארד מהן 1 אישית לאון מרשאן (צרפת צרפת) זכה ב-3 מדליות אישיות, 2 מדליות זהב ו-1 כסף דוד פופוביץ' (רומניה רומניה) זכה בשתי מדליות זהב אישיות כרישטוף מילאק (הונגריה הונגריה) זכה בשתי מדליות זהב אישיות ניק פינק (ארצות הברית ארצות הברית) זכה ב-3 מדליות, 2 מדליות זהב מהן אחת אישית ו-1 ארד אישית קיילב דרסל (ארצות הברית ארצות הברית) זכה בשתי מדליות זהב מהן אחת אישית ניקולו מרטיננגי (איטליה איטליה) זכה ב-3 מדליות, 2 מדליות זהב מהן אחת אישית ו-1 כסף אישית תומאס צ'קון (איטליה איטליה) זכה ב-3 מדליות, 2 מדליות זהב מהן אחת אישית ו-1 ארד 20 ביוני תומאס צ'קון (איטליה איטליה) קבע במשחה ל-100 מטר גב שיא עולם חדש של 51.60 שניות 21 ביוני כרישטוף מילאק (הונגריה הונגריה) קבע במשחה ל-200 מטר פרפר שיא עולם חדש של 1:50.34 דקות. 24 ביוני הרביעייה האוסטרלית ג'ק קרטרייט, קייל צ'למרס, מדיסון וילסון ומולי אוקלהן (אוסטרליה אוסטרליה) קבעה במשחה שליחים משולב 4x100 מטר חופשי שיא עולם חדש של 3:19.38 שניות. (*) שחו בשלב המוקדמות וזכו במדליה. (*) שחו בשלב המוקדמות וזכו במדליה. (*) שחו בשלב המוקדמות וזכו במדליה. באליפות השתתפו 14 שחיינים, 4 שחייניות -10 שחיינים. אנסטסיה גורבנקו חמישית במשחה ל-200 מטר מעורב אישי, המיקום הכי טוב של שחיין או שחיינית מישראל אי פעם באליפות העולם, 12 משחי חצי גמר מהם 5 פעמים מיקום תשיעי ונקבעו 5 שיאים ישראלים. אתר האינטרנט הרשמי של אליפות העולם בשחייה 2022 (באנגלית) אליפות העולם בשחייה 2022, ברשת החברתית פייסבוק אליפות העולם בשחייה 2022, ברשת החברתית אינסטגרם
Mamiii

Mamiii (בעברית: מאמייי) הוא שיר שהוקלט על ידי הזמרת-יוצרת האמריקאית בקי ג'י והזמרת-יוצרת הקולומביאנית קרול ג'י, מתוך אלבום האולפן השני שלה בקי ג'י, Esquemas. השיר יצא לאור ב-10 בפברואר 2022, על ידי חברות התקליטים סוני מיוזיק לטין, קימוסבי רקורדס ו-RCA רקורדס, כסינגל השלישי מתוך האלבום. השיר הגיע למקום ה-15 במצעד הבילבורד הוט 100 והפך למצליח ביותר של השתיים במדינה. השיר נכתב על ידי בקי ג'י, אלנה רוז וקרול ג'י, הולחן על ידי דניאל אחוואריה אוביידו, ג'סטין קווילס, לואיס מיגל גומז קסטאנו ודניאל אוריבה והופק על ידי אווי און דה דראמס. בעקבות ביטול הקליפ של "Mamiii" הוחלט להפיץ אודיו רשמי שלו, עד אשר יצולם קליפ חלופי. אותו האודיו זכה להצלחה בין-לאומית וצבר למעלה מ-150 מיליון צפיות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-190 מיליון השמעות. הווידאו קליפ המקורי לשיר צולם בינואר 2022 במדבר לא ידוע. הוא בוטל כיוון שהיו לו נושאים צבאיים ובעקבות הפלישה הרוסית לאוקראינה הוחלט לגנוז אותו ולצלם אחד חלופי. הקליפ השני צולם והופץ ב-15 באפריל 2022. מככבים בו אנגוס קלאוד ומיא ח'ליפה; הוא בוים על ידי מייק הו. עם זאת בקי ג'י וקרול ג'י לא מופיעות בו. נכון לאפריל 2022, מונה הצפיות של הקליפ עומד על למעלה מ-10 מיליון צפיות. מידע על הסינגל "Mamiii" באתר מיוזיק בריינז מידע על היצירה "Mamiii" באתר Discogs מילות השיר "Mamiii" באתר Genius סרטון השיר "Mamiii" באתר יוטיוב דניאל אחוואריה אוביידו, ג'סטין קווילס, לואיס מיגל גומז קסטאנו, דניאל אוריבה MAMIII, 2022-02-10, נבדק ב-2022-04-22 Becky G, Billboard (באנגלית אמריקאית) Becky G. & KAROL G – MAMIII, נבדק ב-2022-04-22 Becky G, KAROL G - MAMIII (Audio), נבדק ב-2022-04-22 Griselda Flores,Jessica Roiz, Griselda Flores, Jessica Roiz, Becky G & Karol G Cast Mia Khalifa & ‘Euphoria’ Star Angus Cloud In ‘MAMIII’ Video, Billboard, ‏2022-04-15 (באנגלית אמריקאית) Becky G, KAROL G - MAMIII (Official Video), נבדק ב-2022-04-22 Gold & Platinum, RIAA (באנגלית אמריקאית) Listas semanales - Listas - Promusicae - Productores de Música de España, www.promusicae.es
איגוד המפיקים הפונוגרפיים הצרפתיים העצמאיים

איגוד המפיקים הפונוגרפיים הצרפתיים העצמאיים (בצרפתית: Union des Producteurs Phonographiques Français Indépendants או Association Professionelle des Producteurs Phonographiques Indépendants; בראשי תיבות: UPFI או APPI), הוא הארגון המרכזי המייצג חברות תקליטים עצמאיות ומפיצי מוזיקה בצרפת. מטה הארגון נמצא בפריז. האיגוד חבר באיגוד חברות התקליטים העצמאיות. ה-UPFI מעניק אישורי הסמכה להקלטת מוזיקה לבקשת כל חברת תקליטים החברה בה בכפוף לסף מכירה, אשר חייב להיות מאושר על ידי משרד רואי החשבון של הארגון וחברת התקליטים. החל מ-1 ביולי 2009, קריטריוני ההסמכה הם כדלקמן: אתר האינטרנט הרשמי של איגוד המפיקים הפונוגרפיים הצרפתיים העצמאיים איגוד המפיקים הפונוגרפיים הצרפתיים העצמאיים, ברשת החברתית אקס (טוויטר) "Status de l'UPFI" (בצרפתית). UPFI. ארכיון מ-2022-04-22. נבדק ב-11 באוגוסט 2014. {{cite web}}: (עזרה) "Certifications". UPFI. ארכיון מ-2013-03-26. נבדק ב-11 באוגוסט 2014. {{cite web}}: (עזרה)
Idiota

Idiota (בעברית: טיפש) הוא שיר שהוקלט על ידי הזמרת-יוצרת המקסיקנית סופיה רייס, מתוך אלבום האולפן השני שלה, Mal de Amores. השיר יצא לאור ב-13 בפברואר 2020, על ידי חברת התקליטים האחים וורנר, כסינגל הרביעי מתוך האלבום. הוא נכתב על ידה ביחד עם קארן סוטומאיור. השיר הגיע למקום ה-31 במצעד הסינגלים המקסיקני. השיר נכתב על ידי סופיה רייס וקארן סוטומאיור והופק על ידי תום ברידג'ס. בחלקו של השיר, מבצעת רייס שורה מתוך השיר "La Llorona"; שיר עממי מקסיקני שמקורו במצר היבשתי של טוואנטפק ומקורותיו מעורפלים. המשורר, אנדרס אנסטרוסה, בן מדינת אואחאקה (האזור בו צמח השיר), הביא ב-1941 לפרסום ולפופולריות השיר ואולי אף הוסיף מלל חדש. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. הווידאו קליפ הרשמי של השיר פורסם ב-14 בפברואר 2020 בשידור חי. בתחילת הקליפ, ניתן לשמוע טלפון מצלצל ובחור מבוגר הלובש כנפי מלאך מתעורר. בהמשך לכך, הסצנה מתחלפת למועדון לילה בו ניתן לראות רייס לבושה בחליפה ורודה כשלראשה כובע של בוקרים. רייס עולה לבמה ומתחילה לבצע את השיר (במהלך הקליפ ניתן לשמוע קטע מ-"R.I.P."). נכון לאפריל 2022, מונה הצפיות של הקליפ עומד על למעלה מ-35 מיליון צפיות. סרטון השיר "Idiota" באתר יוטיוב Sofía Reyes – IDIOTA, נבדק ב-2022-04-22 Sofia Reyes, Billboard (באנגלית אמריקאית) Contreras, Felix (2016-10-31). "'La Llorona': A Spooky Folk Song With Many Lives". NPR (באנגלית). נבדק ב-2022-04-22. IDIOTA, 2020-02-13, נבדק ב-2022-04-22 Sofia Reyes - IDIOTA (Official Video), נבדק ב-2022-04-22
מילי ברייט

מילי ברייט (באנגלית: Millie Bright; נולדה ב-21 באוגוסט 1993), היא כדורגלנית אנגלייה, המשחקת בעמדת מגנה בצ'לסי שבסופר ליג האנגלית ובנבחרת אנגליה. זכתה 6 פעמים באליפות הסופר ליג האנגלית ו-5 פעמים בגביע האנגלי. בשנים 2020 ו-2021 נבחרה להרכב השנה של הכדורגלניות בעולם. ברייט נולדה בצ'סטרפילד, מחוז דרבישייר והחלה לשחק כדורגל בגיל 9 בקבוצת קילאמארש דינאמוס המקומית. בשלב מוקדם התגלתה על ידי סקאוטרים של שפילד יונייטד ועברה לשחק באקדמיה שלה עד גיל 16. בשנת 2009 עברה לשחק בקבוצת הבוגרות של דונקסטר בלס ליידיס ששיחקה בליגה הראשונה באנגליה. בסוף שנת 2014 חתמה בצ'לסי לקראת עונת 2015. כבר בשנתה הראשונה במועדון הובילה אותו לזכייה היסטורית בדאבל. בשנת 2016 נבחרה כשחקנית הצעירה הטובה באנגליה. הפכה להיות שחקנית הרכב קבועה וזכתה עם הקבוצה בדאבל נוסף בעונת 2017/2018 ובאליפות בעונת 2019/2020. בעונת 2020/2021 זכתה עם צ'לסי בארבעת התארים המקומיים שחולקו באנגליה - אליפות, גביע, גביע הליגה ומגן הקהילה. הייתה זו הפעם הראשונה שקבוצה בריטית משיגה הישג זה. בנוסף, הגיעה צ'לסי בעונה זו לגמר ליגת האלופות לנשים שם הפסידה לברצלונה. גם בעונות 2021/2022 ו-2022/2023 זכתה עם צ'לסי בדאבל. בשנים 2020 ו-2021 נבחרה להרכב השנה העולמי של הכדורגלניות FIFA FIFPRO Women's World 11 שנקבע על ידי ארגון שחקני הכדורגל העולמי. ברייט שיחקה בנבחרות אנגליה הצעירות עד גיל 19 ועד גיל 23. ב-2016 ערכה את הופעת הבכורה שלה בנבחרת הבוגרת במשחק מול בלגיה. הייתה חלק מהסגל באליפויות העולם ב-2019 והשתתפה עם נבחרת בריטניה באולימפיאדות טוקיו. ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר. צ'לסי אליפות הסופר ליג האנגלית לנשים: 2015, 2017/2018, 2019/2020, 2020/2021, 2021/2022, 2022/2023 הגביע האנגלי: 2014/2015, 2017/2018, 2020/2021, 2021/2022, 2022/2023 גביע הליגה: 2019/2020, 2020/2021 מגן הקהילה: 2020 אליפות אירופה: 2022 גביע ארנולד קלארק ב-2022 השחקנית הצעירה הטובה של השנה באנגליה - 2016. FIFA FIFPRO Women's World 11 בשנים 2020, 2021. נעל הזהב בגביע ארנולד קלארק - 2022. מדיה וקבצים בנושא מילי ברייט בוויקישיתוף מילי ברייט, ברשת החברתית אקס (טוויטר) מילי ברייט, באתר Soccerdonna (בגרמנית) מילי ברייט, באתר Soccerway מילי ברייט, באתר FootballDatabase.eu
מאט ראד

מת'יו סמית' ראדוסביץ' (באנגלית: Matthew Smith Radosevich), הידוע גם בשם הבמה מאט ראד (Matt Rad), הוא מפיק מוזיקלי ופזמונאי אמריקאי. הוא כתב והפיק שירים לאמנים רבים, בין היתר לדמי לובאטו, ואן דיירקשן, גאי סבסטיאן, ליטל מיקס, מרטין גריקס, ביבי רקסה, The Vamps, מרטין ינסן, אולי מארס, לואיזה ג'ונסון, CNCO, נייל הורן, מארן מוריס, טופיק, אלי ברוק וג'יימס ארתור. הוא החל את פעילותו כמפיק מוזיקלי ב-2004, כאשר היה אחד מהמפיקים של אלבומם הראשון של The Matches (אנ')‏, E. Von Dahl Killed the Locals. ב-2011, הוא הפיק וכתב, לצד אנדי גרמר (אנ'), את שירו של גרמר, "Fine by Me". ב-2013, הוא היה אחד מהכותבים והמפיקים של השיר "Nightingale" של דמי לובאטו, ושל השיר "Best Song Ever" של ואן דיירקשן. ב-2014, הוא היה אחד מהכותבים והמפיקים של השיר "Linger" של גאי סבסטיאן ולופה פיאסקו. ב-2015, הוא היה אחד מהכותבים והמפיקים של השיר "Black Magic" של ליטל מיקס. ב-2016, הוא היה אחד מהכותבים והמפיקים של השיר "In the Name of Love" של מרטין גריקס וביבי רקסה. ב-2017, הוא היה אחד מהכותבים והמפיקים של השיר "Power" של ליטל מיקס וסטורמזי, של השיר "Middle of the Night" של The Vamps ומרטין ינסן, של השיר "Unpredictable" של אולי מארס ולואיזה ג'ונסון, ושל השיר "Coming Home" של שפרד (אנ'). באותה השנה, הוא היה אחד מהמפיקים של השיר "100 Años" של Ha*Ash (אנ') ופרינס רויס (אנ'), ושל גרסת הרמיקס של ליטל מיקס לשיר "Reggaetón Lento (Bailemos)" של CNCO. ב-2018, הוא היה אחד מהכותבים והמפיקים של גרסת הרמיקס של מייגן טריינור ושון פול לשיר "Hey DJ" של CNCO. באותה שנה, הוא היה אחד מהכותבים של השיר "Seeing Blind" של נייל הורן ומארן מוריס, של השיר "Perfect" של טופיק ואלי ברוק, ושל השיר "Lemon to a Knife Fight" של The Wombats (אנ'). ב-2021, הוא היה אחד מהכותבים והמפיקים של השיר "Medicine" של ג'יימס ארתור. מאט ראד, ברשת החברתית אקס (טוויטר) מאט ראד, ברשת החברתית אינסטגרם מאט ראד, במסד הנתונים הקולנועיים IMDb (באנגלית) מאט ראד, באתר AllMusic (באנגלית) מאט ראד, באתר MusicBrainz (באנגלית) מאט ראד, באתר Discogs (באנגלית) מאט ראד, באתר Genius מאט ראד, באתר SecondHandSongs מאט ראד, באתר בילבורד (באנגלית) Matt Rad, באתר AllMusic Scott, Jason. "Premiere: Dylan Gardner's acoustic rendering of "Always Far Away"". Pop Dust. Pop Dust. ארכיון מ-2021-07-24. נבדק ב-10 באוגוסט 2017. {{cite web}}: (עזרה) Zemler, Emily. "On The Record: The True Cost of Recording". Alternative Press. Alternative Press. ארכיון מ-2017-07-02. נבדק ב-10 באוגוסט 2017. {{cite web}}: (עזרה)
יאווה (חברה)

יאווה מוטו (בצ'כית:Jawa Moto) היא יצרנית צ'כית של אופנועים וטוסטוסים שפועלת החל משנת 1929. החל משנת 1997 החברה פועלת תחת השם Jawa Moto. מייסד החברה פרנטישק יאניצ'ק עבד במפעל לייצור נשק. כאשר הוא החליט להקים מפעל לייצור אופנועים הוא סיכם עם יצרן גרמני Wanderer על קבלת אישור לייצור דגם שפותח על ידם. שם החברה בהקמה היה JAWA - הלחם של "JA" (לפי שם משפחתו) ו-"WA" (לפי מתכנן האופנוע). הייצור החל בשנת 1929. בשנת 1932 הסתיים תכנון של דגם חדש JAWA 175 שהיה מיוצר עד לשנת 1946 ונבנו כ-28 אלף אופנועים. במקביל החברה החלה בייצור מכוניות מדגם Jawa 700, אך לאחר מלחמת העולם השנייה ייצור מכוניות לא התחדש. בשנת 1941 מייסד החברה נפטר והשליטה הועברה לבנו. בשנת 1946 החברה עברה לבעלות המדינה ובנו של יאניצ'ק נאלץ לעזוב את המדינה. בשנת 1946 החל ייצור דגם חדש JAWA 250 שקיבל מדליית זהב בתערוכה בפריז. עם הזמן ייצור האופנועים התרחב, כ-90% מהייצור הופנה למדינות שונות של הגוש הסובייטי, הרוב לברית המועצות בו אופניים מתוצרת יאווה היו פופולריים מאוד. במספר ערים היו קיימות מועדוני נהגי יאווה ונערכו מפגשים שנתיים. בשנות ה-80 של המאה ה-20 היקף המכירות המצטבר הגיע ל-3 מיליון. בשיא פעילותה החברה מכרה את תוצרתה בכ-120 מדינות. בשנות ה-60 מהנדסי יאווה פיתחו תיבת הילוכים אוטומטית לאופנועי החברה וקיבלו על כך פטנט. תכנון זה הועתק על ידי חברת הונדה, אחרי מאבק משפטי חברת יאווה קיבלה פיצוי על השימוש הלא חוקי בתכנון שלה. בשנת 1963 המפעל הוותיק של החברה בפראג נסגר והייצור עבר למפעל חדש שנבנה. בשנת 1970 החל ייצור טוסטוסים במפעל חדש שהוקם בסלובקיה של כיום. בשנות ה-90 של המאה ה-20 ייצור האופנועים במפעל ירד באופן משמעותי, אך החברה הצליחה לשרוד וממשיכה בפעילותו. החל משנת 1960 פועל מפעל בהודו שמייצר אופנועים יאווה לפי רישיון של החברה. אופנועי יאווה היו משתתפים קבועים בתחרויות מרוץ אופנועים. מספר אלופי עולם השיגו מדליות תוך שימוש באופנועי יאווה. ביולי 2021 יצאה לשוק דגם חדש RVM Jawa 500 Scrambler. Jawa 175 Jawa 50 Jawa 350 SV JAWA 350 מדיה וקבצים בנושא יאווה בוויקישיתוף אתר האינטרנט הרשמי של יאווה יאווה, ברשת החברתית פייסבוק יאווה, ברשת החברתית אקס (טוויטר) יאווה, ברשת החברתית אינסטגרם היסטוריית החברה